IRAEGUI BOTATAIGACHA ICOMANTAIGUIRO OCA NIBARINTSICA 

[Preamble] 

Aiti ora caninaro ora icogaigui angantaigue antagaisati matsiguenga. Teni 
ongomeite queroca inintacagaigai pairo-raca anganquero ora caninaro. 
AQUENGAIGACA ora antagaisati matsiguenga aisati icantaigaca. Aroquenta 
ibogaigue iriro matsiguengasonori. Iroro teni ongomeite cara paniro imeratimari 
ira basini. Teni ongomeite cara paniro ingantaguebiritirf catsimaro ira basinf. 
Aisati caninataque antagaisati matsiguenga intimasantaigue caninasati. 
AQUENGAIGACA cara tojai icantaguebiritengani ora te onganinate ira 
matsiguenga tenta irogoigue irirojegui matsiguengasonori. Icantaigueri ora 
ogoigui eiro te ongomeite. Aquengaigaca cara iroguiaque omagaro matsiguenga 
intimaigue caninasati. Teni ongomeite intsorogaigue, teatisati ongomeite 
iritasegue, carari caninataque antagaisati irinibataigue ora ijique caninaro, aisati 
caninataque inguemisantaigue ora ijique caninaro. 

AQUENGAIGACA caninataque angabintsaigueri omagaro matsiguenga arota 
ingantaigue ora ijique caninaro. Aique quero icogaigui iriocairi itingomipague. 
AQUENGAIGACA caninataque intimaigue caninasati antagaisati matsiguenga. 
Quero iguisegotobaga, querootisati yogobaga, querootisati yomintsorogobaga ira 
paniacha omagaropagueque. 

AQUENGAIGACA eiro iragatane omagarojegui pais ora jitacha Naciones Unidas 
cara antagaisati matsiguenga ingantaigue ora ijitaigui caninaro aisa teni 
ongomeite cara te pairi iranintacaguiri ingantiro. Aquengaigaca cara aisati 
icantaigaca omagaro, serari aisati tsinane. Aquengaigaca caninataque 
omitocotaguetiri antagaisati matsiguenga intimaigue caninasati. 
AQUENGAIGACA cara caninataque omitocotaigueri omagaro matsiguenga 
iraniacaninatobaguima aisati iranintacagobaguema ingantaigue ora 
caninaropague. 

AQUENGAIGACA caninataque irogoigue antagaisati matsiguenga ora 
aquengaigaca. 



IRAEGUI BOTATAIGACHA ICOMANTAIGUIRO OCA NIBARINTSICA: 
Aiti ora caninaropague. Caninataque ingantaiguero antagaisati matsiguenga. 
Teni ongomeite cara queroca inintacagaigai pairiraca anganquero ora caninaro. 
Aisati caninataque ingomantaguequeri imatsiguenga itingomipague 
irogometaigueri cara isicoiraque arota iraniacaninatobaguema omagaro 
matsiguengajegui atiraca itimaiguira. 

1. 

Antagaisati matsiguenga ibogaigue matsiguengasonorl. Aisati icantaigaca. Teni 
iromerataiguengani. Antagaisati iquengaigui aisati igoiguiro ora caninaro aisati 
igoiguiro ora te onganinate. Iroro caninataque omagaro matsiguenga 
iraniacaninataigueri ira basiniati matsiguenga aisati ingantaiguerf ora caninaro. 

2. 

Antagaisati ora ocomanti oca sanguenarica irasi omagaro matsiguenga. Teni 
ongomeite cara queroca pairiraca inintacagaigai anganquero. Jemita obiro serari, 
jemita obiro tsinane, jemita obiro biracocha, matsiguengasonori, tsitari. Jemita 
pinibare, j emita pitosorintsite, jemita ora piquengui, jemita tojai piguireguite. 
Aisati jemita negaraca pitimi, jemita pairoraca ijitara pitingomi. Teni ongomeite 
cara queroca inintacaguimi pinganquero ora osanguenataga yaca. 



Teni ongomeite cara iroguimi pairiraca. Teatisati ongomeite cara imeratimi 
basini, teatisati ongomeite cara pairiraca ingantaguebiriquemi ora catsimaro. 



Teni ongomeite cara pairiraca iromananteri ira basini. Quero ini ibimantaga. 
5. 



Obironta matsiguenga, teni ongomeite cara iratsipiriaquemi pairiraca. 

6. 

Caninataque itingomipague iraniacaninataigueri antagaisati matsiguenga. Ainta 
itingomi ira jitacha joes. Iraniaquerita iriro omagaro matsiguenga caninari. 



Aiti sanguenaripague caninaro ora iquengaigaca itingomi. Ora 
sanguenaripaguera ocabintsaigueri antagaisati matsiguenga aisati icantaigaca 
omagaro matsiguenga catingasatique sanguenari. 

8. 

Ira joes ingabintsaiguemi cara sanguenarique iromitocoquemi cara ainta 
pairiraca quero inintacaguimi pinganque ora ijique caninaro omagaro 
matsiguenga. 



Teni ongomeite cara iragasitimi pairiraca, teatisati cara iromingasiquemi, teatisati 
cara iriocasiquerni piguebatsiteque. 

10. 

Aroca pinganque ora te onganinate, aisati aintaca ira comantegotemine cara 
picanque ora te onganinate, quero igoontimi querootisati icomantegotimf 
picasitigote ira joes queroca iniacaninatimi. Querootisati icomantegotimi pairiraca 
ora pinganque queroquerai picomantegota obiati, 

11. 



1. Aintaca ira comantegotemi picanque ora te onganinate, iraniacaninatimita 
joes irooti irogoontasantimi cara picantagueti ora te onganinate. Aisati 
imemita ora pininti arota pingomantegotema caninasati. 

2. Teni ongomeite cara ingasitigatimi cara sanguenarique teca 
inguengaiguema pitingomi teraiquerai pingantaguete ora te onganinate. 



12. 



Teni ongomeite cara ingantocotaguetasitimi obiro, aisati cara 
jrinibategotaguetasitimari pomatsiguenga. Ora sanguenari ongabintsemi. 

13. 

1. Teni ongomeite cara pairiraca quero inintacaguimi pijatagueque cara 
pingogue negaraca pintimaque cara quibatsique teni asintasitengani. 

2. Aisati caninataque pisotocane paisipagueque, aisati pasi pobaisiteque, 
aisati caninataque popigaima pobaisiteque. 



14. 



1. Cara ingantaguequimi catsimaro, caninataque pijaque cara basiniatique 
pais arota ingabintsaimi canta. 

2. Cara picantagueque ora te onganinate quero pisiga cara basiniatique 
pais. Caninataque irogoontimi cara pasi pobaisiteque aisati 
ingomantegotimi ora picanque. Ingasitigatimi cara picantagueque ora te 
onganinate. 



15. 



1. Caninataque antagaisati matsiguenga inganque: "Oca paisica iroonti nasi 
nobaisite". Quero pairi y' )itimi cara picanque: Oca nasiati nobaisite". 

2. Querootisati pairiraca > itimi cara pingogue pijocanero pobaisite aisati 
pijaque cara iroraique pobaisite. 



16. 



1. Ainta ira ogomeantatsi teni ongomeite pague pijina cara onibateca 
basiniati nibarintsi cagaro pasi. Teni ongomeite oca ogomeantagantsica. 
Caninataque pague pijina arota irinane pijanequite irootisati 
pomatsiguenga. Aroca inganque quero pagui pijina basiniatinta onibare, 
quero piquemisantiri tenta irogote ora icanti. Aitosati asi tsinane ira ague 
ojime. Caninataque aguero ojime jemita irinibare. 

2. Paniro paguiro pijina, paniro pagueri pijime cara pinguenguema pitirooti 
obiro. 

3. Caninataque ongabintsemi gobirino obiro aisa pijina aisa pijaniquite. 



17. 



1. Caninataque antagaisati matsiguenga ingasintemaro ora iraisati: 
iguebatsite, ibango, irantomento, aisati basinipague. 

2. Tenf ongomeite cara pairiraca iragopitimi ora pasiati. 



18. 



Teni ongomeite cara pairiraca iragaquemi ora pinguenguema aisati ora 
pinguemisanque. Caninataque pinguemisanqueri pasi pitosorintsite. Aisati 
caninataque cara picogui pingampiatiro ora pinguenguema aisati ora 
pinguemisanque. Caninataque pomanocotiri pitosorintsite aisati pogometocotiri 
catingasatique matsiguenga. 

19. 

Caninataque antagaisati matsiguenga inguenguema ora ijique caninaro aisati 
caninataque ingomantaguetiro atiraca ininti. Teni ongomeite cara pairiraca 
inganquemi ora te onganinate aroquenta piquianca ora basiniati ora te 
inguenguema iriro. 



20. 



1. Caninataque popatoitima obirojequi arota pintaigue ora caninaro. 

2. Aisati queroca pininti popatota, caninataque. 



21. 



1. Caninataque cara antagaisati matsiguenga ingomantero igobirinote ora 
icogui iriro. Queroca icantiro iriati caninataque iragaque basini ira 
nibabintineri catingasatique itingomipague. 

2. Aitica ora onganquineri matsiguenga pigobirinote. caninataque 
onganquimi omagaro obirojequi. 

3. Ora inintaigue matsiguengajegui agaqueri ora ingantaigue itingomipague. 
Aisati caninataque irirai itingomi iripegairi ira irinaga cara iragataiguen 
imatsiguenga. 



22. 



Caninataque antagaisati matsiguenga intarobacaate aisati irante arota 
inganinaseretane irironta matsiguengasonori. Aisati caninataque igobirinote 
omitocotiri intimaque caninasati aisati inganinatane. 

23. 

1. Caninataque intarobacaate matsiguengajegui inganque ora oganinaterini 
atiraca iraninte. Queroca pini itarobacaare omitocotirita igobirinote 
iraniaquero irorai itarobacaare. 

2. Caninataque antagaisati matsiguenga iraguiri iriatisati quirequi aisati 
icantari ibega pairiraca basini cara inganque irootisati itarobacaare. 

3. Caninataque cara intarobacaate matsiguenga iraguiri iguireguite ira 
cotonguiboro arota quero itasegui iriro querootisati imatsiguenga. Queroca 
cotonguiboro ainta iromitocoquerl. 



4. Caninataque antagaisati matsiguenga intsibatimari basini irapatoitaiguema 
cara ingabintsaiguema ora iraisatijegui. 



24. 



Caninataque intarobacaate omagaro matsiguenga. Aisati caninataque cataguiteri 
comagoriantague cara quero itarobacaati. Aisati caninataque ora jitacha 
vacacion cara perosati iripenabintiri antagaisati matsiguenga iguireguite. 

25. 

1. Caninataque pintarobacaate antagaisati obirojegui pagueri quirequi ira 
cotonquiboro arota popaigue quero pitasegui, cotonguiboro asi 
pomanchaqui obiro aisati asi pijina aisati irasi pijaniquite, aisati 
cotonguiboro asi jompi. Aisati caninataque ainta iromitocoquemi aroca 
pijanaite, aroca otsonquima pitarobacaare, aroca ingamaque ira casintimi, 
aroca pintiasiparitane. 

2. Caninataque ainta ira ingabintsero aisati iromitocotiro antagaisati tsinane 
aisati ojaniquite cara ontsomaqueri. Aisati caninataque ingabintsaigueri 
omagaro janequijemita irogotengani iriri. 



26. 



1. Caninataque irisitoriataigue antagaisati matsiguenga cara isicoiraque cara 
ipenabentineri igobirinote ora openatima primaria. Iragaqueri ianiquite 
casintari cara irisitoriate. Caninataque irogoigane irogomere inganinatane, 
aisati iraniacaninataigueri ira basini irogomere, aisati irogotane intimaque 
caninasati, aisati iromitocoqueri antagaisati matsiguenga 
iraniacaninatobaguema cara ocanti oca sanguenarica. 

2. Caninataque irisitoriataigue antagaisati arota irogotanero ora caninaro 
cara inganinaseretane, aisati iraniacaninatiri ira basiniati aisa 
iromitocoqueri imatsiguenga cara iraniacaninataigueri iraegui basiniati. 



3. Iraegui casintari janequi inganque pairo irogometaigueri ianiquite. 
27. 

1. Caninataque antagaisati matsiguenga intsibataiguemari imatsiguenga 
cara omagaro inganque ora yameitaigaca irirojegui. 

2. Ainta matsiguenga ingositeri basin! ora inganque, ora irobetsique irorai, 
aisati ora irisanguenatagueque. Oca te ongomeite. 

28. 

Caninataque antagaisati matsiguenga intimaigue cara inguemisanquero oca 
sanguenarica. 



29. 



1. Caninataque antagaisati matsiguenga iraniacaninataigueri itingomi ira 
imatsiguenga, aisati inguemisanqueri itingomipague arota intimaigue 
caninasati antagaisati. 

2. Inguemisantirota antagaisati matsiguenga ora iquengaigaca aisati ora 
isanguenaque itingomipague. Cara inganque negaca iromitocotaigueri 
omagaro itimanamitane cara ibaisiteque cara intimaigue caninasati 
omagaro. 

3. Angagaisati matsiguenga inguemisanquerota oca sanguenarica ora 
iquengaigaca aisati ora isanguenataigue iragatane tojai pafs oraegui 
jitacha Naciones Unidas. 



30. 



Oca sanguenarica quero ipiri pairiraca matsiguenga querootisati pairoraca 
gobirino cara ingantaguebiritiri catsimaro ira matsiguenga. 



